Med frames kan du inddele dit website i flere uafhængige vinduer. Frames virker i de fleste moderne browsere, men giver ofte problemer i søgemaskinerne.
Frames giver ikke bare problemer for søgemaskinerne. Også almindelige mennesker med almindelige browsere kan have svært ved at udføre visse almindelige funktioner, som f.eks. print, bookmark o.lign.
Du kan læse mere om usability problemer med frames i Jacob Nielsen’s artikkel: “Why frames suck (most of the time)”.
Problemet er grundlæggende set, at man med et frame-baseret website normalt ikke kan linke til eller bookmarke bestemte undersider. Så selvom søgemaskinerne måske godt kunne frem til dem, og gør det, så kan de ikke linke tilbage til siderne, så de fremstår på den rigtige måde i det originale frameset. Så derfor er de meget naturligt lidt tilbageholdende, i forhold til websites der bruger frames.